da en da nl ca da da de es da da da da da da da da da da da da da da da da da da da da eo ca de de da da en da de de da da da da de da da da da da da da da da da da da da nl da en da da es nl da
Alssundbroen får udskiftet fuger og slidlag | Vejdirektoratet
1.8.2022 16:00:00 CEST | Vejdirektoratet
Vejdirektoratet går i gang med at udskifte fugerne og lægge nyt slidlag på Alssundbroen ved Sønderborg. Broen vil være underlagt renoveringsarbejde fra fredag den 5. august til slutningen af oktober 2022.
Alssundbroen indgår i rute 8 og forbinder Jylland med Als. Foto: Vejdirektoratet.
Trods en alder på 41 år er det ikke unormalt, at Alssundbroen bliver omtalt som ”den nye bro” i Sønderborg. Men helt ung og frisk er broen nu ikke.
De nuværende fuger ved broenderne er de oprindelige fra 1981, og de trænger til at blive udskiftet.
Fugerne er en vigtig del af broen, da de sørger for, at brodækket kan bevæge sig, når der er temperatursvingninger eller andre bevægelser forårsaget af vind og vejr. Fugerne sikrer, at brodækket kan udvide sig i sommervarmen og trække sig sammen i vinterkulden, uden at der bliver et hul i kørebanen. Desuden sikrer fugerne også, at der ikke løber vand ned i brodrageren, som kan medføre skader på betonkonstruktionen.
I samme omgang vil der også blive foretaget en udskiftning af asfaltslidlaget, så trafikanter kan se frem til en bedre køreoplevelse på broen efter arbejdets udførelse.
Renoveringsarbejdet foregår i to etaper og bliver udført på én brohalvdel ad gangen. Det betyder, at trafikken vil være samlet på én brohalvdel med ét spor i hver retning.
Der vil under hele vejarbejdet være en hastighedsbegrænsning på 50 km/t og overhalingsforbud på broen.
Undervejs vil det enkelte gange være nødvendigt at spærre broen for trafik i korte perioder – første gang fredag den 5. august kl. 18.00 til lørdag den 6. august kl. 06.00. I de få og korte perioder, hvor broen er totalspærret, vil trafikken blive ledt over på Kong Christian den X's Bro.
Derudover vil tilkørselsramper til Alssundbroen fra Aabenraavej og fra Vestermark være spærret i hele byggeperioden.
Vejdirektoratet beklager på forhånd de gener, som arbejdet måtte medføre for trafikanterne.
På Vejdirektoratets trafikkort kan man altid holde sig opdateret om den aktuelle situation på statsvejene og få viden om restriktioner for trafikken, konkrete vejarbejder og øvrige trafikmeldinger.
Læs mere på Trafikinfo.dk
Tlf:72 44 23 15ahm@vd.dk
Tlf:20 61 26 64
Tlf:51 83 33 93
Alssundbroen indgår i rute 8 og forbinder Jylland med Als. Foto: Vejdirektoratet.
Carsten Niebuhrs Gade 43, 5. sal
Følg pressemeddelelser fra Vejdirektoratet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Vejdirektoratet
11 nationale cykelruter får egen hjemmeside5.10.2022 06:00:00 CEST | Nyhed
Det er foreningen Dansk Cykelturisme, der har fået til opgave at udvikle og drive den nye hjemmeside, der er planlagt til at stå klar i begyndelsen af det nye år.
Flere små entreprenører skal byde branchegiganter op til dans3.10.2022 06:40:00 CEST | Pressemeddelelse
Udbudsmaterialet til små og mellemstore entreprenørvirksomheder er blevet skåret ned til et minimum, så det nu er blevet nemmere for også mindre leverandører over hele landet at byde ind på Vejdirektoratets anlægsopgaver.
Så meget sparer man ved at køre sammen30.9.2022 11:51:18 CEST | Pressemeddelelse
Når man kører sammen, kan man spare udgifter til benzin, få biler væk fra vejene og skåne klimaet. Men hvor mange penge kan man egentlig putte i lommen? Det kan Vejdirektoratets ”samkørselsberegner” svare på. Beregneren er en del af kampagnen for samkørsel ”Hvorfor ikk’ følges, når vi skal samme vej”.
Vi beskytter Siøsundbroen mod vand og fugt30.9.2022 08:53:34 CEST | Pressemeddelelse
Vejdirektoratet reparerer i de kommende uger Siøsundbroen for at beskytte den mod fugt og for at forlænge broens levetid. Det vil påvirke trafikken i aften– og nattetimerne.
Nu bliver de første store ladeparker opført29.9.2022 15:20:41 CEST | Pressemeddelelse
Vejdirektoratet har i dag taget hul på opgaven med at opføre ladeparker på rastepladserne langs de danske motorveje. I perioden fra 2022 til 2027 er der planer om at etablere cirka 600 ladepunkter på statsvejnettet.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022